ร้าน Octagon Bar
วันเวาเลนไทน์มีนัดกินข้าวกับเพื่อนๆ พอดี เพราะว่า ต่างคนต่างหาร้าน บรรยากาศดีนั่งทานข้าว จิบเบียร์ชิวๆ กัน
เพื่อนอยากได้ร้านที่บรรยากาศดี แต่ราคาไม่แพงมาก  สรุปหาได้เป็นร้าน Rooftop ใจกลางเมือง ที่อยู่บนบรรยากาศไม่สูงมากค่ะ เลยได้สรุปที่ร้านนี้
ที่ตั้ง : ร้านตั้งอยู่ชั้น 4 ของห้าง Mercury Ville ชั้น 4 ร้านอยู่เยื้องๆ กับบันไดเลื่อนค่ะ ติดกับร้าน Roof 409
การเดินทาง : หากใครเดินทางโดย BTS มาลงที่สถานีชิดลม คะ ทางออก 4 แล้วเดินมาทางเชื่อมจะพบกับชั้น 3 ของห้างพอดีเลยคะ ขึ้นบันได้เลื่อนมาอีก 1 ชั้น จะพบกับร้านเลย แต่หากใครที่ขับรถมาสามารถขับรถขึ้นมาจอดได้ค่ะ วันที่ไปที่จอดหาไม่ยากเลย อาจจะเพราะว่าห้างนี้ปกติคนไม่ค่อยเยอะด้วยคะ ชั่วมโงแรกจอดฟรี ชั่วโมงต่อไป ชั่วโมงละ 20 บาท
บรรยากาศร้าน : ร้านอยู่บนดาดฟ้าของห้าง ตกแต่งเรียบๆ ไม่ได้หรูหรา เหมือนกับ Rooftop อื่นๆ บรรยากาศให้อารมณ์แบบชิลๆ ดีค่ะ มีที่นั่งประมาณ 20 โต๊ะ โดยประมาณค่ะ มีทั้งด้านติดริม และด้านใน แต่บรรยากาศดีค่ะ
สำหรับเมนูของทางร้าน : ร้านมีเมนูของเครื่องดื่มที่เป็นเบียร์ และคอกเทล รวมถึงไวน์
อาหารก็เป็นแนวทานเล่น เมนูอาหารมีให้เลือกไม่เยอะเท่าไรค่ะ
สำหรับวันนี้เอิร์นเลือกทาน เป็นโฮการ์เด้น โรเซ่ค่ะ แก้วละ 280 บาทค่ะ
รสชาติเบียร์ที่นี่อร่อย โอเคค่ะ ปกติทั่วไป
-โฮการ์เด้นปกติ ราคา 280 บาทเท่ากับตัวโรเซ่ รสชาติทั้งสองแบบ อร่อยทั้งสองแบบ แต่ขึ้นอยู่กับว่าชอบรสชาติไหนค่ะ
- Octagon Bucket ราคา 380 บาท เมนูนี้เลิฟมาก เพราะว่าถ่ายรูปสวย ทำให้บรรยากาศในโต๊ะดูดีไปด้วยค่ะ คือ สั่งมาเพราะว่าเห็นภาพสวย  เป็นคอกเทล เสริฟมา พนักงานจะจุดไฟให้คะ ไฟนั้นไม่ใช่ไฟไหนอื่นไกล คือไฟเย็นนั่นเอง
และเค้าให้เราผสมเองค่ะ ในตัวของคอกเทล ตามใจชอบเลยอยากทานรสไหน ผสมรสไหน พูดง่ายๆ ว่า สนุกกับการมิกซ์เลยคะ  
- นักเก็ตไก่ 120 บาท  เสริฟมาในถาดคล้ายโฟม ให้นักเก็ตมาไม่เยอะมากค่ะ ทอดมากรอบๆ สีเหลืองนวลจิ้มซอส ทานคู่กับเบียร์อร่อยดีค่ะ
- สปาเกตตี้ผัดเบคอน ราคา 280 บาท
เสริฟมาเยอะพอควรเลยค่ะ ผัดมาไม่มันมาก รสชาติไม่เผ็ดเกินไป กำลังดี ส่วนตัวชอบเมนูนี้ค่ะ อร่อยดี
- ยำวุ้นเส้น 195 บาท
เมนูนี้สั่งเบิ้ลกันเลยทีเดียว ไม่รู้อร่อยไม่อร่อย เบิ้ลอะค่ะ 555 เพราะรสชาติที่ร้านทำออกมาได้ดี ให้มาเยอะด้วยคะ เครื่องที่ใส่มาก็สด ไม่มีกลิ่นคาวเลย
การบริการ : พนักงานบริการดีค่ะ ให้คำแนะนำดี รวดเร็ว ใส่ใจให้บริการ
โดยส่วนตัว คิดว่า ร้านอาหารร้านนี้เป็น Rooftop ที่ราคาเอื้อมถึง ไม่แพง บรรยากาศโอเค เหมาะกับมาทานกับคนรัก เพื่อนรักหรือใครก็สามารถมาได้ เอิร์นว่าทำให้เป็นช่วงเวลาที่น่าจดจำเลยคะ